[{"text_idx": "#000003", "text": "Koroonapandeemia, mis pani levima palju valeinfot, poolto\u0303desid ja vandeno\u0303uteooriaid on tagantja\u0308rgi vaadates olnud oluline periood inimeste teadlikkuse to\u0303stmisel infomanipulatsioonidest. Kahe kuu jooksul kirjutati infomanipulatsioonide teemadel korraga rohkem, kui mitmel eelneval aastal kokku."}, {"text_idx": "#000004", "text": "Teadmine valeinfo ja vandeno\u0303uteooriate ohtlikkusest ja nende ma\u0308rkamise oskus jo\u0303udis selle kahe kuuga pea iga inimese teadvusesse ja ta\u0308helepanu alla."}, {"text_idx": "#000005", "text": "Need kaks koroonakuud tekitasid juurde uusi valeinfo vastu vo\u0303itlemise algatusi, hulgaliselt artikleid, raadiosaateid, podcaste, analu\u0308u\u0308se ja raporteid ning ka videokonverentse ja arutelusid postitati ennena\u0308gematul hulgal."}, {"text_idx": "#000006", "text": "Ja\u0308rgnevalt pisike valik sel perioodil avaldatud materjalides."}, {"text_idx": "#000007", "text": "Delfi ja Debunk.eu ka\u0308ivitasid eriprojekti \u201cValeinfo: paljastatud\u201d, mis keskendub valeinfo avastamisele ja u\u0308mberlu\u0308kkamisele. Seda tehakse nii Delfi keskkonnas ilmuvate artiklitega, kui ka podcastina, millest seni on ilmunud kaks saadet."}, {"text_idx": "#000008", "text": "Ettevo\u0303tmisega paljastatakse nii globaalset, kui ka ainult Eestiga seotud valeinfot. Na\u0308iteks on juba ilmunud lood 5G vastaste tegevusest Eestis, siin levivatest vandeno\u0303uteooriaid levitavatest netidokumentaalidest, aga ka kremlimeelsete tegemistest Facebookis."}, {"text_idx": "#000009", "text": "Valeuudistest ja valeinfo mo\u0303iste muutumisest kirjutas mais ka Tartu U\u0308likooli veebiajakiri \u201ePeegel\u201c, kus Signe Ivask vo\u0303tab vaadelda valeinfo olemust ja selle muutumist aja jooksul."}, {"text_idx": "#000010", "text": "ERRi Novaator avaldas mai lo\u0303pus artikli, milles kajastatakse Carnegie Melloni U\u0308likooli uuringut sellest, kuidas inimesed kipuvad grupiviisiliselt valet to\u0303eks tunnistama."}, {"text_idx": "#000011", "text": "Postimees avaldas mai keskpaigas kaks lugu sellest, kuidas parema\u0308a\u0308rmuslased on Saksamaal koroonameeleavaldused enda kontrolli alla vo\u0303tnud ning kuidas pandeemia varjus levib vihako\u0303ne ja propaganda."}, {"text_idx": "#000012", "text": "Ta\u0308helepanuva\u0308a\u0308rne on ka aprilli lo\u0303pus Postimehes avaldatud intervjuu satiiriva\u0308ljaande Lugejakiri.ee loojaga."}, {"text_idx": "#000013", "text": "Riias asuv NATO strateegilise kommunikatsiooni oivakeskus korraldas koroonaperioodil rea videokonverentse ning avaldas riiulita\u0308ie raporteid, mis ko\u0303ik keskendusid infomanipulatsioonidele ning mo\u0303jutustegevusele."}, {"text_idx": "#000014", "text": "Aprillis ilmus raport infomanipulatsioonidest lu\u0308hiso\u0303numiplatvormides. Mais avaldati robotrollingu teine raport, mis ka\u0308sitleb sotsiaalmeediakeskkondades toimuvaid NATO-teemalisi infomanipulatsioone Balti riikides ja Poolas. Samuti na\u0308gi ilmavalgust mitu analu\u0308u\u0308si mo\u0303jutuskampaaniatest Aasias ja Balkanil ning videoarutelusid nendest."}, {"text_idx": "#000016", "text": "Mai alguses avaldas Brookings po\u0303hjaliku u\u0308levaate kru\u0308pteeritud so\u0303numirakenduste kasutamisest propaganda levitamisel."}, {"text_idx": "#000018", "text": "Po\u0303neva lugemise koroonapaanikast ja selle tuules tumeveebis levima hakanud vaktsiini ja ravimia\u0308rist avaldas tumeveebi analu\u0308u\u0308sile keskendunud DarkOwl."}, {"text_idx": "#000019", "text": "Lugemist va\u0308a\u0308riva analu\u0308u\u0308si sellest, kuidas Hiina levitas Twitteris libakontode ja bottide kaudu koroonateemalist propagandat, avaldas ma\u0308rtsi lo\u0303pus uuriv va\u0308ljaanne ProPublica."}, {"text_idx": "#000020", "text": "Uuriva ajakirjanduse lipulaeval Bellingcat on koroonaperioodil jagunud uurimistegevusele lisaks aega ka uute juhendmaterjalide avaldamiseks. Na\u0308iteks on nad ilmutanud juhendi sellest, kuidas kasutada uurimisto\u0308o\u0308s tagurpidi pildiotsingut, milliste to\u0308o\u0308riistadega tuvastada valeinfot vo\u0303i kuidas uurida TikToki keskkonda."}, {"text_idx": "#000021", "text": "Leedus tegutsev Civic Resilience Initiative (CRI) avaldas mai keskpaigas videoarutelu to\u0308o\u0308riistadest ja tehnikatest, kuidas vo\u0303idelda valeinformatsiooniga."}, {"text_idx": "#000022", "text": "Ta\u0308helepanuva\u0308a\u0308rse artikli koroonaviirusest ja valeinfost selle u\u0308mber on mai keskpaigas avaldanud ABC Newsi blogi FiveThirtyEight."}]